b'\n_START_ARTICLE_\nHawker Siddeley HS125\n_START_PARAGRAPH_\nHawker Siddeley HS.125 Dominie on suihkumoottorein varustettu brittil\xc3\xa4inen matkustajalentokone. Koneen kaksi Rolls-Royce Viper -suihkuturbiinia sijaitsevat koneen rungossa takana. Lentokoneen konstruktio on nuolimuotoinen alataso, jossa korkeusper\xc3\xa4simet sijaitsevat korkealla ylh\xc3\xa4\xc3\xa4ll\xc3\xa4 pyrst\xc3\xb6ss\xc3\xa4. Per\xc3\xa4sin ei kuitenkaan ole T-kirjainta t\xc3\xa4ysin muistuttava. Koneen suunnittelussa on pyritty v\xc3\xa4ltt\xc3\xa4m\xc3\xa4\xc3\xa4n tasojen, per\xc3\xa4sinten ja moottorien v\xc3\xa4list\xc3\xa4 turbulenssia._NEWLINE_Konetyypin ensilento tapahtui 13. elokuuta 1962. Tuotanto kattoi enemm\xc3\xa4n kuin 1\xc2\xa0000 koneyksil\xc3\xb6\xc3\xa4, ja se p\xc3\xa4\xc3\xa4ttyi niinkin my\xc3\xb6h\xc3\xa4ll\xc3\xa4 kuin vuonna 2013._NEWLINE_Koneessa on kahden hengen miehist\xc3\xb6. Konetta k\xc3\xa4ytettiin muiden teht\xc3\xa4vien ohella henkil\xc3\xb6kuljetukseen, kuten VIP-koneena. Se saattoi ottaa t\xc3\xa4h\xc3\xa4n tarkoitukseen kahdeksan matkustajaa. Muussa henkil\xc3\xb6kuljetuksessa koneeseen mahtui 14 henkil\xc3\xb6\xc3\xa4.'